
DARBA LĪGUMS Nr. __
Rīga 

201_. gada _. mēnesis








 „MANS UZŅĒMUMS”, reģ. Nr. 00000000000, juridiskā adrese ______________, LV- (tālāk – „Darba devējs”), kuru pārstāv valdes loceklis Vārds, Uzvārds uz Statūtu pamatā, un

Vārds, Uzvārds personas kods___________, dzīv. _________________________________________________________________________________ (tālāk – „Darbinieks”), abi kopā tālāk – „Puses” vai katrs atsevišķi – „Puse”, 
bez maldības, viltus un spaidiem noslēdz šādu līgumu (tālāk – „Līgums”):
1. Līguma priekšmets

1.1. Darba devējs pieņem darbā Darbinieku un Darbinieks stājas darbā pie Darba devēja Informācijas vadības speciālista amatā, kas atbilst ar Ministru Kabineta 18.05.2010. noteikumiem Nr. 461 apstiprinātā Profesiju klasifikatora kodam Nr. 3512 04.
1.2. Darbinieks apņemas veikt noteikto darbu, pakļaujoties Darba devēja noteiktajai darba kārtībai un rīkojumiem, savukārt, Darba devējs apņemas maksāt nolīgto darba samaksu un nodrošināt taisnīgus, drošus un veselībai nekaitīgus darba apstākļus.   

2. Darba tiesisko attiecību termiņš un pārbaudes laiks

2.1. Darba tiesiskās attiecības tiks uzsāktas ar 201_. gada _. mēnesis.
2.2. Darba tiesiskās attiecības tiek nodibinātas uz nenoteiktu laiku.
2.3. Puses vienojas, ka Darbiniekam tiek noteikts 3 (trīs) mēnešu pārbaudes laiks.
3. Darba vieta UN LAIKS

3.1. Darbinieka darba vieta ir Darba devēja telpās, taču Darbinieku var nodarbināt dažādās vietās, atkarībā no nepieciešamības.

3.2. Darbinieks ir informēts un piekrīt, ka darba pienākumu pildīšana var ietvert komandējumus, gan Latvijas Republikā, gan ārpus tās. 

3.3. Darbiniekam tiek noteikts pilns summētais darba laiks.
3.4. Virsstundu darbs tiek rakstveidā saskaņots ar Darbinieku. Par virsstundu darbu nav uzskatāms darbs, kas nav paveikts noteiktajā laikā (termiņā) Darbinieka vainas vai nepienācīgas darba izpildes dēļ, kā arī darbs, kas Darbiniekam saskaņā ar darba pienākumiem jāveic normālajā darba laikā. 

3.5. Darbinieka darba laika sākumu un beigās var noteikt pats darbinieks, ievērojot darba kārtības noteikumus un Darba likuma prasības. Darba laika grafiki netiek sastādīti. Darba laika uzskaites tabeli sastāda, ņēmot vērā Darbinieka nostrādātās stundas. 

4. Darbinieka vispārīgie pienākumi 

4.1. Darbinieka pienākumi tiek noteikti atbilstoši amatam. 
4.2. Darbiniekam ir jādarbojas ar lielāko rūpību, lai pēc iespējas novērstu un mazinātu apstākļus, kas nelabvēlīgi ietekmē Darba devēja darbību, kā arī lai pēc iespējas novērstu un mazinātu radušos vai draudošus zaudējumus Darba devējam. Darbinieks apņemas sniegt Darba devējam patiesu, pilnīgu un savlaicīgu informāciju par jebkādiem apstākļiem vai riskiem, kas negatīvi ietekmē vai var negatīvi ietekmēt Darbinieka pienākumu pienācīgu izpildi.

4.3. Darbiniekam jāievēro spēkā esošie normatīvie akti (tajā skaitā darba aizsardzības un ugunsdrošības noteikumi), Darba devēja apstiprinātie darba kārtības noteikumi un citi Darba devēja rīkojumi un lēmumi. 

4.4. Darbiniekam aizliegts veikt darbības, kas var kaitēt Darba devēja reputācijai un interesēm. 

4.5. Īslaicīgā prombūtnē esoša cita darbinieka pienākumu izpildīšana netiks uzskatīta par šim līgumam neatbilstošu darbu, ja vien tā raksturs nav acīmredzami neatbilstošs Darbinieka amatam un kvalifikācijai.

4.6. Ja Darbinieks nevar ierasties darbā slimības vai jebkādu citu iemeslu dēļ, Darbiniekam nekavējoties par to jāpaziņo Darba devējam. Kompensācijas slimības laikā tiek maksātas tādā apmērā un kārtībā, kā nosaka Latvijas Republikā spēkā esošo normatīvo aktu obligātās prasības.

4.7. Darbinieks atbild Darba devējam par zaudējumiem, kas Darba devējam radušies Darbinieka saistību nepienācīgas izpildes dēļ vai Darbinieka prettiesiskas rīcības dēļ. Darbinieks piekrīt, ka Darba devējam ir tiesības no Darbiniekam izmaksājamām summām likumos noteiktajā kārtībā ieturēt atlīdzību par minētajiem zaudējumiem. Darbinieks nav atbildīgs par zaudējumiem, kas radušies nepārvaramas varas rezultātā.

5. Darba samaksa

5.1. Darba devējs apņemas maksāt Darbiniekam darba algu EUR _______ (summa vārdiem) mēnesi. Minētā darba alga ir bruto alga.
5.2. Darba devējs pēc saviem uzskatiem var maksāt prēmijas un citas piemaksas.   

5.3. Darba samaksa tiks samaksāta divas reizes mēnesī, ne vēlāk kā līdz tekošā mēneša ___datumam un ne vēlāk kā līdz nākamā mēneša __. datumam.
5.4. Darba samaksa tiek izmaksāta skaidrā naudā vai ar pārskaitījumu uz Darbinieka norādītu bankas kontu, un Darbinieks piekrīt šādai izmaksu kārtībai.
5.5. Darba Devējs kompensē Darbiniekam tikai tos izdevumus, kas veikti Darbinieka darba pienākumu ietvaros un iepriekš rakstveidā saskaņoti ar Darba devēju.

6. atvaļinājuma ilgums

6.1. Darbiniekam tiek piešķirts ikgadējais apmaksātais atvaļinājums 4 (četras) kalendāra nedēļas.
7. KomercnoslēpumA NEIZPAUŠANAS PIENĀKUMS

7.1. Darbinieks apņemas neizpaust Darba devēja, kā arī tā klientu komercnoslēpumus un citus noslēpumus, t.sk., zinātību (know-how), izņemot gadījumus, kad informācija tik izpausta ar Darba devēja noteiktu piekrišanu vai Darba devēja uzdevumā. Par komercnoslēpumu jebkurā gadījumā ir uzskatāma informācija par darba samaksu, klientiem un to skaitu, Darba devēja darījumiem, ienākumiem un izdevumiem, kā arī cita informācija, kas atbilstoši normatīvajiem aktiem ir uzskatāma par neizpaužamu. Izņēmums šim noteikumam ir Latvijas likumos tieši noteikti gadījumi, kad personai ir nenovēršams pienākums sniegt minēto informāciju, taču arī šādā gadījumā informācija sniedzama tikai attiecīgajam mērķim nepieciešamajā apjomā un noteiktajā kārtībā. 
8. Blakus darbs un konkurences ierobežojums

8.1. Darba tiesisko attiecību spēkā esamības laikā Darbiniekam bez Darba devēja noteiktas rakstiskas atļaujas ir tiesības slēgt darba līgumus vai uzņēmuma līgumus ar citiem darba devējiem. 

9. Darba tiesisko attiecību izbeigšana

9.1. Darba tiesiskās attiecības izbeidzamas tādos gadījumos un ievērojot tādu kārtību un termiņus, kas noteikti normatīvajos aktos.

9.2. Izbeidzoties darba tiesiskajām attiecībām, neatkarīgi no izbeigšanās iemesla, Darbinieks nekavējoties atdos Darba devējam jebkuru no Darba devēja saņemto mantu (izņemot mantu, ko Darba devējs noteikti nodevis Darbinieka īpašumā kā dāvanu, darba samaksu vai prēmiju) un jebkurus informācijas nesējus, kas satur informāciju par Darba devēju un tā darbību.

10. Citi noteikumi
10.1. Citi jautājumi, ko nereglamentē šīs Līgums, noteikti darba kārtības noteikumos.
10.2. Jebkādiem paziņojumiem un citai korespondencei, kas adresēta otrai Pusei šī Līguma sakarā, ir jābūt:

11.2.1.
nodotai personīgi, un tā uzskatāma par saņemtu, kad adresāts parakstījies par korespondences saņemšanu, vai 

11.2.2. 
nosūtītai ar ierakstītu vēstuli, un tā uzskatāma par saņemtu 5. (piektajā) dienā pēc tam, kad tā nosūtīta adresātam uz šī Līguma ievaddaļā norādīto Puses adresi vai citu adresi, ko viena Puse šajā punktā noteiktā kārtībā ir paziņojusi otrai Pusei, vai ātrāk, ja ir saņemts attiecīgs pasta iestādes paziņojums par korespondences izsniegšanu adresātam. 

10.3. Līgums stājas spēkā tā parakstīšanas brīdī. Jebkuri Līguma noteikumu grozījumi stājas spēkā tikai pēc tam, kad to ir parakstījušas abas Puses, un tie kļūst par Līguma neatņemamu sastāvdaļu.

10.4. Šis Līgums ir sastādīts un darbojas saskaņā ar Latvijas Republikā spēkā esošiem tiesību aktiem. Jebkurš strīds, domstarpība vai prasība, kas izriet no Līguma, kas skar to vai tā pārkāpšanu, izbeigšanu, spēkā esamību, vispirms tiek risināts sarunu ceļā, bet ja vienošanās nav iespējama, strīds tiek izšķirts Latvijas Republikas tiesās.

10.5. Līgums ir sastādīts 2 (divos) eksemplāros, no kuriem viens tiek nodots Darba devējam un viens Darbiniekam. Abiem eksemplāriem ir vienāds juridiskais spēks.

	Darba devējs:
___________________


Vārds, Uzvārds
	Darbinieks:

___________________

Vārds, Uzvārds

